Súradnice: 51°20′3″S 80°43′16″Z﻿ / ﻿51,33417°S 80,72111°Z﻿ / 51.33417; -80.72111

**Moosonee** je kanadské mesto v severnom Ontáriu.

Poloha
------

Mesto je približne 19 km od Jamesovej zátoky Severného ľadového oceánu. Nachádza sa na rieke Moose River v Hudson Bay Lowlands, podľa mesta najrozsiehlejšieho močariska na svete. V meste sa nachádza meteorologická stanica a rímskokatolícke biskupstvo.

Dejiny
------

Moosoonee bolo pôvodne lokalita kožušinového obchodu. Pôvodne osídlené bolo v roku 1903 ako obchodná stanica spoločnosti Revillon Frères z Paríža. Jeho význam vzrástol príchodom železnice v roku 1932.

Demografia a vzdelávanie
------------------------

V sčítaní obyvateľstva v roku 2021 malo 1512 obyvateľov z toho 1 260 uvádza ako rodný jazyk angličtinu, 15 francúzštinu a 185 neoficiálne jazyky, z toho 125 jazyky pôvodných obyvateľov (z nich 120 Cree). Nikto neuviedol slovenčinu ani češtinu. V sčítaní obyvateľstva v roku 2016 malo 1 481 obyvateľov. Mesto však uvádza až 3 500 obyvateľov, z toho 85% národnosti Cree. Hlavným jazykom je angličtina, po nej Cree. V meste sú dve základné školy, jedna stredná (Northern Lights Secondary School) a kampus vysokej školy (Northern College).

Ekonomika a doprava
-------------------

Mesto nie je pripojené na cestnú sieť Ontária, ale zároveň je dopravnou križovatkou pre pobrežené komunity Jamesovej zátoky. Cestujúci prichádzajú vlakom alebo prilietajú lietadlom. Železničnú dopravu z mesta Cochrane zabezpečuje spoločnosť Ontario Northland. Pravidelné letecké spojenia ponúkajú Air Creebec a Thunder Airlines. Miestne letisko (ICAO: CYMO) s dvomi vzletovými a pristávacími dráhami je v majetku mesta. Podľa Encyclopædia Britannica je v meste jediný prístav na slanej vode v Ontáriu.

Turizmus
--------

V meste sa nachádza železničné múzeum, návštevnícke centrum Ministerstva prírodných zdrojov, Katedrála Krista kráľa, anglikánsky kostol a James Bay Education Centre. Z mesta je možné pozorovať veľryby, tulene a polárnu žiaru. 50 km od mesta je Hannah Bay, lokalita známa lovom husí.

Galéria
-------

* RadnicaRadnica
* Obchod Revillon Frères začiatkom 20. storočiaObchod Revillon Frères začiatkom 20. storočia
* Katedrála Krista kráľaKatedrála Krista kráľa
* Vlak „Polar Bear Express" na miestnej staniciVlak „Polar Bear Express" na miestnej stanici
* Letisko MoosoneeLetisko Moosonee

Referencie
----------

1. 1 2 3 4 5   *Town of Moosonee* [online]. Moosonee: Mesto Moosonee, [cit. 2021-12-04]. Dostupné online.
2. 1 2   *Census Profile, 2021 Census of Population Profile table* [online]. www12.statcan.gc.ca, [cit. 2022-08-18]. Dostupné online.
3. 1 2 3 4  Moosonee. In:  *Encyclopædia Britannica* [online]. Encyclopædia Britannica, [cit. 2021-12-04]. Dostupné online.
4. ↑   *Census Profile, 2016 Census Moosonee, Town [Census subdivision], Ontario and Cochrane, District [Census division], Ontario* [online]. www12.statcan.gc.ca, [cit. 2021-12-04]. Dostupné online.
5. ↑   *Education* [online]. Moosonee: Mesto Moosonee, [cit. 2021-12-04]. Dostupné online.
6. ↑   *Airport* [online]. Moosonee: Mesto Moosonee, [cit. 2021-12-04]. Dostupné online.
7. ↑   *Tourism* [online]. Moosonee: Mesto Moosonee, [cit. 2021-12-04]. Dostupné online.

Zdroj
-----

*Tento článok je čiastočný alebo úplný preklad článku Moosonee na anglickej Wikipédii.*

Externé odkazy
--------------

* Oficiálna stránka mesta
* turistické tipy